

**CHUO KIKUU CHA GARISSA**

**MITIHANI YA CHUO KIKUU**

**MWAKA WA MASOMO 2020/2021**

**MTIHANI WA MWAKA WA KWANZA, SEMISTA YA PILI KWA SHAHADA YA ELIMU KATIKA SANAA**

**MSIMBO WA KOZI: KIS 120**

**MADA YA KOZI: UTANGULIZI WA FASIHI YA KISWAHILI**

**MKONDO: WAKATI WA KAWAIDA**

**TAREHE: 23/08/2021 MUDA: 09:00-11:00 AM**

**MAELEKEZO KWA WATAHINIWA**

* Jibu swali la **kwanza** na maswali mengine mawili.

**Karatasi hii ina kurasa 3 Fungua ukurasa unaofuata**

1. (a) Maudhui hujumuisha vipengele mbalimbali. Eleza vipengele vyovyote vitano miongoni mwa vile vinavyojenga maudhui katika fasihi. (alama 10)

(b) Jadili sifazozote kumi za kimsingi zinazobainisha fasihi simulizi. (alama 10)

(c) Eleza vipengele vyovyote vitano vya fani katika vinavochunguzwa na wahakiki wa kazi za fasihi. (alama 10)

1. (a) ‘Lazima sote tushiriki katika kuliangamiza janga la ufisadi na ukiritimba, lau sivyo litatuangamiza sote.’ Jadili kauli hii inayotolewa na Kayu katika tamthilia ya M. Mutonya (2007) *Mnada wa Sokomoko* inavyoakisi matukio katika tamthilia yenyewe. (alama 20)
2. ‘Anwani ya riwaya ya J. Habwe (2018) *Kovu la Moyo* inamulika maisha ya mhusika mkuu katika riwaya.’ Jadili kauli hii kwa mifano mwafaka kutoka kwa riwaya. (alama 20)
3. ‘Mwandishi B. Mtobwa (2005) *Tutarudi na Roho Zetu?* amewasawiri Joram Kiango na Mkwaju Kombora kama mashujaa wa upelelezi na ukabilianaji wa jinai.’ Fafanua kauli hii kwa mifano mahususi kutoka kwa riwaya. (alama 20)
4. Soma shairi lifuatalo kisha ujibu swali linalofuata:

**MPIGA ZEZE**

Euphrase Kezilahabi

*Nitaimba wimbo gani tofauti na za zamani?*

*Je, nitaeleza kisa cha kichaa*

*Aliyepotea njia akagonga mlango*

*Wa nyumba yake kuuliza?*

*Au cha Anastazia msomi*

*Aliyeiba senene waliokaangwa?*

*Mtaniita mwongo nikiwambia*

*Kuwa Deusi alikufa kimzaha*

*Roho yake ilitoka Pap! Ikaepuka*

*Harufu mbaya ya zizi la ng’ombe*

*Na kutokomea gizani ikitabasamu*

*Na kusindikizwa na kwaya ya kunguru*

*Waliomcheka Padiri aliyeleta Sakramenti*

*Ungekuwapo kumwona ndama aliyezaliwa*

*Akalambwa na mamaye kisha akasimama*

*Akayumbayumba kutafuta ziwa shingoni*

*Ni mimi mpiga zeze kipofu kijijini*

*Nikilewa naimba matusi*

*Nimewahi kuvunja buyu mara tatu*

*Mto Nabili ulifurika kwa mvua ya juzi*

*Ukamchukua mama mja-mzito*

*Aliyebeba mzigo kichwani, mtoto mgongoni*

*Nilikuwapo Maira alipoliwa na simba*

*Alipiga kelele kama mbuzi*

*Hadi simba alipong’oa ulimi wote*

*Kuzima domo lake pana*

*Na wewe Nyangere unaringa nini*

*Una shanga mbili kiunoni za kuazima*

*Hata Nyamchele anakuzidi*

*Wenzio wako mazikoni, wewe ndani*

*Ya nyumba duduliduduli na mumeo*

*Nilikwenda mjini kumtembelea Mazula*

*Wakaleta ugali na samaki nikala pyuu*

*Watoto wakamlilia mama yao*

*Leo tutalala njaa, kuna fisi mezani*

*Kumbe chakula cha watu kumi!*

*Na wewe Nyachiro hujui sikamoo malaaba*

*Ukienda mjini na shanga nyingi*

*Utapigwa na kina Amina!*

Ukizingatia mifano kutoka katika shairi hili, fafanua jinsi mwandishi anavyofanikiwa kutumia lugha kitamathali kutoa ujumbe wake. (alama 20)